Strážov (národná prírodná rezervácia)

Strážov je národná prírodná rezervácia v správe Štátnej ochrany prírody Strážovské vrchy. Chránené je geomorfologicky pôsobivé územie, rozkladajúce sa vo vrcholových partiách Strážovských vrchov v katastrálnom území obcí Zliechov, Pružina a Čičmany V okresoch Ilava, Považská Bystrica a Žilina, prevažne v okolí najvyššieho vrcholu pohoria (Strážov - 1 213 m). Národná prírodná rezervácia bola vyhlásená v roku 1981 a rozloha územia s 5. stupňom ochrany je 480 ha. Je súčasťou Chránenej krajinnej oblasti Strážovské vrchy. Ochranné pásmo nebolo určené. Nachádza sa tu aj druhý najväčší vrchol tohto pohoria (na mape nie je pomenovaný - je určená len výšková kóta) ktorý dosahuje výšku 1 094 m n. m. Chránený je výskyt krasových javov (bralá, jaskyne, priepasti a vodopády), zachovalých lesných spoločenstiev s ojedinelými výskytami druhov fauny a flóry. Referencie Iné projekty Commons ponúka multimediálne súbory na tému Strážov (národná prírodná rezervácia)